**Kristofer Berglund** (s. 12. elokuuta 1988 Uumaja, Ruotsi) on ruotsalainen jääkiekkopuolustaja. Elite Prospects -sivuston mukaan pelipaikkaansa nähden suhteellisen pienikokoisen Berglundin vahvuudet ovat pelikäsityksessä, luistelussa, syöttämisessä, nopeudessa ja kahden suunnan pelaamisessa. Hänen heikkouksiinsa kuuluu fysiikan ja voiman puute.

Ura
---

### Seuraura

Berglund on IF Björklövenin kasvatti. Hän teki joukkueessa debyyttinsä miesten peleissä 17-vuotiaana kaudella 2005–2006 HockeyAllsvenskanissa, jossa Berglund pelasi yhden ottelun. Varsinaisella tulokaskaudellaan 2006–2007 hän pelasi siellä 27 runkosarjaottelua tehden yhden syöttöpisteen. Björklöven eteni keväällä 2007 Kvalserieniin, joissa Berglund teki kymmenessä ottelussa kolme syöttöpistettä, mutta joukkue jäi kuitenkin ilman sarjanousua. Berglund pelasi kauden aikana myös kaksi ottelua sarjatasoa alempana I-divisioonajoukkue Tegs SK:ssa.

Kaudella 2007–2008 Berglund teki läpimurtonsa HockeyAllsvenskanissa tekemällä 42 runkosarjaottelussa tehot 4+21=25, joilla hän oli Björklövenin tehokkain puolustaja, ellei kesken kauden Nyköpings Hockeystä siirtyneen Jussi Heikkisen HockeyAllsvenskanin yhteistehoja lasketa. Sarjan puolustajien pistepörssissä Berglund sijoittui kymmenenneksi IF Sundsvall Hockeyn Stefan Anderssonin ja Bofors IK:n Mathias Porselandin kanssa. St. Louis Blues varasi hänet viidennellä kierroksella 125. pelaajana NHL:n varaustilaisuudessa 2008.

Maaliskuussa 2008 Berglund teki kaksivuotisen sopimuksen Elitserien-joukkue Luleå HF:n kanssa. Hän teki Elitserien-debyyttinsä 18. syyskuuta 2008 vieraissa Djurgårdens IF:ää vastaan. Berglund sai ottelussa jääaikaa 19.33 minuuttia. Hän pelasi kaikkiaan hyvän tulokaskauden 2008–2009 ja teki 52 runkosarjaottelussa tehot 3+22=25, joilla Berglund sijoittui puolustajien pistepörssissä yhdeksänneksi MODO Hockeyn Mattias Timanderin jälkeen. Hän teki Elitserien-uransa avausmaalin 16. lokakuuta 2008 Södertälje SK:n Björn Bjurlingin taakse. Berglund oli ehdolla Elitserienin vuoden tulokkaaksi, mutta tittelin vei kauden päätteeksi Djurgårdens IF:n maalivahti Daniel Larsson.

KHL-joukkue Sibir Novosibirsk varasi Berglundin 73. pelaajana vuonna 2009. Huhtikuussa 2010 hän teki kaksivuotisen sopimuksen Färjestad BK:n kanssa. Berglund voitti siellä keväällä 2011 Ruotsin-mestaruuden. Kaudeksi 2012–2013 hän siirtyi kaksivuotisella sopimuksella Växjö Lakers HC:hen. Kahden siellä vietetyn vuoden jälkeen Berglund siirtyi kaudeksi 2014–2015 kaksivuotisella sopimuksella HV71:n paitaan. Hän voitti pudotuspeleissä joukkueen sisäisen tehotilaston lukemalla +3. Marraskuussa 2015 Berglund teki vuoden mittaisen jatkosopimuksen HV71:n kanssa. Maaliskuussa 2017 hänen sopimustaan jatkettiin kahdella vuodella kevääseen 2019 saakka.

Kaudella 2017–2018 Berglund ehti pelata vain 11 runkosarja- ja kuusi Mestarien liigan ottelua, kunnes hänen kautensa todettiin loukkaantumisen vuoksi päättyneeksi jo lokakuussa 2017.

### Maajoukkueura

Berglund pelasi alle 20-vuotiaiden MM-kilpailuissa vuonna 2008, jolloin hän voitti hopeaa. Berglund valittiin Ruotsin turnauksen yhdeksi kolmesta parhaasta pelaajasta. Hän pelasi myös alle 18-vuotiaiden MM-kilpailuissa vuonna 2006 sekä U-18 Junior World Cupissa vuonna 2005.

Ruotsin A-maajoukkueessa Berglund on pelannut yhdeksän ottelua tehopistein 1+4=5. Hän teki A-maajoukkuedebyyttinsä 13. maaliskuuta 2008 harjoitusottelussa Norjaa vastaan.

Muuta
-----

Berglund on toisen polven Elitserien-puolustaja. Hänen isänsä Rolf Berglund pelasi Björklövenissä yli 300 Elitserien-ottelua. Kristoferin isoveli Oskar Berglund on pelannut puolustajana Ruotsin alemmissa sarjoissa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | IF Björklöven | Allsvenskan | 1 | 0 | 0 | 0 | 0 | – | – | – | – | – |  |  |  |  |  |  | U18 | 6 | 0 | 0 | 0 | 2 |
| 2006–2007 | Tegs SK | Ruotsi I | 2 | 0 | 1 | 1 | 2 | – | – | – | – | – |
|  | IF Björklöven | Allsvenskan | 27 | 0 | 1 | 1 | 6 | – | – | – | – | – |
| 2007–2008 | IF Björklöven | Allsvenskan | 42 | 4 | 21 | 25 | 14 | – | – | – | – | – |  |  |  |  |  |  | JMM | 6 | 0 | 1 | 1 | 2 |
| 2008–2009 | Luleå HF | Elitserien | 52 | 3 | 22 | 25 | 36 | 5 | 0 | 3 | 3 | 4 |
| 2009–2010 | Luleå HF | Elitserien | 55 | 6 | 16 | 22 | 22 | – | – | – | – | – |
| 2010–2011 | Färjestad BK | Elitserien | 52 | 3 | 12 | 15 | 28 | 13 | 1 | 3 | 4 | 10 | Le Mat-pokalen |
| 2011–2012 | Färjestad BK | Elitserien | 51 | 0 | 10 | 10 | 44 | 9 | 1 | 4 | 5 | 6 |
| 2012–2013 | Växjö Lakers HC | Elitserien | 54 | 3 | 7 | 10 | 14 | – | – | – | – | – |
| 2013–2014 | Växjö Lakers HC | SHL | 43 | 1 | 6 | 7 | 40 | 12 | 0 | 2 | 2 | 2 |
| 2014–2015 | HV71 | SHL | 53 | 0 | 7 | 7 | 18 | 6 | 0 | 1 | 1 | 6 |
| 2015–2016 | HV71 | SHL | 40 | 1 | 12 | 13 | 10 | 6 | 0 | 2 | 2 | 0 |
| 2016–2017 | HV71 | SHL | 51 | 3 | 10 | 13 | 20 | 16 | 1 | 4 | 5 | 6 | Le Mat-pokalen |
| 2017–2018 | HV71 | SHL | 11 | 0 | 1 | 1 | 20 | – | – | – | – | – |
| 2018–2019 | HV71 | SHL | 49 | 2 | 10 | 12 | 47 | 9 | 0 | 3 | 3 | 6 |
| 2019–2020 | Dinamo Riika | KHL | 49 | 0 | 5 | 5 | 38 | – | – | – | – | – |
| 2020–2021 | Brynäs IF | SHL | 51 | 1 | 6 | 7 | 34 | – | – | – | – | – |
| 2021–2022 | Brynäs IF | SHL | 48 | 0 | 0 | 0 | 8 | 3 | 0 | 0 | 0 | 2 |
| 13 kautta | yhteensä | Elitserien/SHL | 609 | 23 | 119 | 142 | 341 | 81 | 3 | 22 | 25 | 44 |

Lähteet
-------

* Kristofer Berglund The Internet Hockey Databasessa (englanniksi)
* Kristofer Berglund Eurohockey-sivustolla (englanniksi)
* Kristofer Berglund *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Kristofer Berglund *Elite Prospects*. Everysport Media Group AB.  (englanniksi)
2. ↑  Pettersson, Robert: Färjestad plockar från Luleå *Hockeysverige.se*.  16.4.2010. NewsMe. Viitattu 20.7.2011. (ruotsiksi)
3. ↑  Kalitzki, Jörgen: Kristofer Berglund klar för Färjestad *farjestadbk.se*.  16.4.2010. Färjestads Bollklubb Fastighets AB. Viitattu 20.7.2011. (ruotsiksi)
4. ↑  Bodin, Uffe: Berglund väljer Växjö *Hockeysverige.se*.  4.4.2012. NewsMe. Viitattu 5.4.2012. (ruotsiksi)
5. ↑  Bodin, Uffe: Smålandsflytten – byter Växjö mot HV71 *Hockeysverige.se*.  15.4.2014. NewsMe. Viitattu 27.10.2014. (ruotsiksi)
6. ↑  Freijd, Johan: HV71 värvar Kristofer Berglund *hv71.se*.  15.4.2014. HV71 Elitishockey AB. Viitattu 27.10.2014. (ruotsiksi)
7. ↑  Freijd, Johan: HV71 förlänger med Kristofer Berglund *hv71.se*.  6.11.2015. HV71 Elitishockey AB. Viitattu 6.12.2016. (ruotsiksi)
8. ↑  Freijd, Johan: Berglund skriver nytt kontrakt med HV71 *hv71.se*.  27.3.2017. HV71 Elitishockey AB. Viitattu 5.4.2018. (ruotsiksi)
9. ↑  Freijd, Johan: Berglund skriver nytt kontrakt med HV71 *Jnytt.se*.  27.3.2017. Hall Media AB.  Arkistoitu 5.4.2018. Viitattu 5.4.2018. (ruotsiksi)
10. ↑  SWEDEN TEAM 18 ROSTER (pdf) *swehockey.se*. Svenska Ishockeyförbundet. Viitattu 5.8.2018. (englanniksi)
11. ↑  Tre debutanter med mot Norge *Hockeysverige.se*.  13.3.2010. NewsMe.  Arkistoitu 27.10.2014. Viitattu 20.7.2011. (ruotsiksi)